شەفەق نیوز/ مارك بریشیانۆ بازیکەر ناودەوڵەتی  ئوسترالی، بڕیاردا لە بازی تووپان دۊربکەفێد و رۊی لە کاڵین مەریوانە و تلیاک بكەێد.
بازیگەرە ئوسترالییەگە دۊیای كاروانیگ پرۆفێشناڵانەی ناودەوڵەتی لە مژار تووپان، واز لەو مژار وەرزشییە هاوردیە و ئیسە سەرگەرم كاركردنە لە مژار کاڵین مەریوانە و تلیاک.
بریشیانۆ لە لێدوانیگ رووژنامەوانی ئەرا میدیای ئوسترالیا راگەیان، ئامانجی لە سەوزکردن ئی دو درەختە ئەر مژار پزیشكییە نەگ جۊر دو ماددەی هوشبەر و ئۊشێد، “گشت وەختم دانەمە ئەرا دروسکردن مەریوانەی پزیشكی لەپای دەسمیەتیدان مەردم و دروسكردن دەرمان”.
مارك بریشیانۆ بەشداریی 84 بازی ناودەوڵەتی كردیە و ماوەی نۆ وەرز وەگەرد یانە و تیپەیل ئیتاڵیا، سعودیە و قەتەڕ بۊیە.
